open-index/open-wikipedia-markdown huggingface dataset:
Չարաճճի Էնջելո

**Չարաճճի Էնջելո** (, ), ֆրանսիական և անգլիական մուլտսերիալ, ստեղծված *TeamTo* և *Cake Entertainment* ստուդիայի կողմից։ Պրեմիերան կայացել է 2009 թվականի ապրիլին։

## Սյուժե
12 տարեկան տղայի՝ Էնջելոյի համար կյանքը կարող է դառնալ ամենօրյա պատերազմ, բայց եկել է երեխաների ժամանակը, իսկ Էնջելոն այստեղ է, որպեսզի ցույց տա ճանապարհը։ Նա հետևում է կյանքի ընթացքին և հենց պատերազմ է տեսնում, գնում ու լուծում է տալիս պատերազմներին և դրանում նրան օգնում են իր ընկերները՝ Շերվուդը և Լոլան։

## Քննադատություն
«Չարաճճի Էնջելոն» եղել է 24 թեկնածուներից մեկը, որը եղել է երկրորդ միջազգային *Emmy Kids Awards*-ում 2013 թվականին։

## Գլխավոր հերոսներ
### Էնջելո
Մուլտսերիալի գլխավոր հերոսն է։ Շեկ մազերով, 12 տարեկան, լավ մտահղացումներով տղա է։

### Լոլա
12 տարեկան աղջիկ, ով Էնջելոյի հարևանն է, ինչպես նաև նրա լավագույն ընկերուհին։ Սիրած զբաղմունքը՝ հեռախոսով զրուցելն է։ Սիրում է ցեխով խաղալ։

### Շերվուդ
Էնջելոյի լավագույն ընկերն է և կատակասեր դասընկերը։ Եռյակի մեջ նա միակն է, ով լավ տիրապետում է համակարգիչներին և գադջեթին։ Շերվուդը համեստ է, բայց բավականին սպորդային։ Հավանաբար ունի բարեկամական կապեր Ռուսաստանում ապրողների հետ։

## Երկրորդական կերպարներ
* **Էնջելոյի հայրիկ՝** չի կարողանում կողմնորոշվել ինչ-որ բանում։
* **Էնջելոյի մայրիկ՝** աշխատում է նկարչական պատկերասրահում։
* **Պիտեր**՝ Էնջելոյի կրտսեր եղբայրը
* **Ելենա**` Էնջելոյի ավագ 15 տարեկան քույրը։ Շատ կոպիտ է։
* **Պարոն Բաբլս՝** Պիտերի ոսկե ձուկը։
* **Էնջելոյի տատիկ՝** նա է մտածել մակարոնով և կաղամբով ճաշը։
* **Ջո Մամա՝** Էնջելոյի կատուն։
* **Բատտերֆինգերս** ՝ Էնջելոյի ամենահամեստ դասընկերն և Արթուրի կրտսեր եղբայրն է։
* **Արթուր**՝ Բատտերֆինգերսի ավագ եղբայրը և Ելենայի սիրեցյալը։
* **Ուոլտեր Մանեթթի՝** Էնջելոյի դպրոցի ավազակն է։
* **Կուպեր Մանեթթի՝** Ուոլտեր Մանեթթիի կրտսեր եղբայրն է և Պիտերի լավագույն ընկերը։
* **Պարոն Ֆուդ՝** Էնջելոյի խիստ ուսուցիչն է։
* **Պարոն Զաոնկա՝** Էնջելոյի ֆիզկուլտուրայի ուսուցիչն է։
* **Կետի**՝ թխվածքների վաճառողուհին է։
* **Տիկին Պերլա՝** Էնջելոյի արվեստի ուսուցիչն է։
* **Շմիտտի**՝ Էնջելոյի դպրոցի խոհարարն է։
* **Ջիզեր**՝ Էնջելոյի ծեր հարևանն է։ Հավաքում է այն ամենը, ինչը տեսնում է։
* **Թրեյսկի**՝ Էնջելոյի դասընկերուհին է և պարոն Ֆուդի բարեկամը։ Կրում է ակնոց։

## Ծանոթագրություններ
Եկաբպիլս

**Եկաբպիլս** ( ), քաղաք Լատվիայում, որը գտնվում է Դաուգավպիլս քաղաքից 90 կմ հեռավորության վրա։ Գտնվում է Դաուգավայի երկու ափերին, որ կապված են կամուրջով. պատմականորեն գետը բաժանել է երկու քաղաք՝ **Յակոբշթաթ** և **Կրեյցբուրգ** (Կրուսթպիլս)։

Եկաբպիլսի բնակչությունը (2015 թվականի հունվարի 1-ի տվյալներով) կազմում է 23 019 բնակիչ։

## Քույր քաղաքներ և գործընկերներ
*  Բիդգոշչ ()
*  Լիդա ()
*  Մաարդու ()
*  Մելե ()
*  Նարո-Ֆոմինսկ
*  Սկիվե ()
*  Սոկոլուվ Պոդլյասկի ()
*  Չերվյոնկա Լեշչինի (, )
*  Մոսս ()

## Ծանոթագրություններ

## Արտաքին հղումներ
* Եկաբպիլսի պաշտոնական կայք
* Եկաբպիլսի երկրամասի պաշտոնական կայք
* Եկաբպիլսի լուրերի պորտալ
* Եկաբպիլսի մասին տեղեկատվությունը mesta.lv-ում
* Եկաբպիլսի մասին տեղեկատվությունը տվյալնների շտեմարանում

Կատեգորիա:1670 թվականին հիմնադրված բնակավայրեր
Կատեգորիա:Լատվիայի քաղաքներ
Ահաբեկչություն Ստամբուլում (դեկտեմբեր, 2016)

**Ահաբեկչություն Ստամբուլում**, զինված ահաբեկչություն Ստամբուլի Բեշիկթաշ շրջանում, որը տեղի է ունեցել 2016 թվականի դեկտեմբերի 9-ին Ստամբուլի ժամանակով 22։30-ին (Երևանի ժամանակով 23։30-ին)։ Ալ-Ջազիրա հեռուստաընկերության վերջին տվյալներով զոհերի թիվը կազմում է 38, իսկ վիրավորներինը՝ 166 մարդ։ Հիմնական զոհերը ոստիկանության աշխատակիցներ են։ Պայթյունը տեղի է ունեցել Բեշիկթաշ ֆուտբոլային ակումբին պատկանող Vodafone Arena-ի մոտ։ Ահաբեկչության հիմնական նպատակը եղել է պայթեցնել Բեշիկթաշ շրջանի շրջանային ոստիկանության շենքը։

Համաձայն ԶԼՄ-ների, ռումբերը տեղակայված են եղել մեքենայի մեջ, որի հիմնական նպատակը մարզադաշտը հսկող ոստիկանական ուժերին վնասելն էր։ Բեշիկթաշ- Բուրսասպոր ֆուտբոլային խաղը ավարտվել էր մինչ պայթյունը։ Մեքենան կայանված է եղել Բուրսասպորի երկրպագուների համար նախատեսված տրիբունայի մոտ։ Բուրսասպորը թվիթերի իր պաշտոնական կայքում հայտարարություն է տարածել՝ նշելով, որ երկրպագուներից ոչ ոք չի տուժել։

Պայթյունի ձայները լսվել են նույնիսկ Ստամբուլի ասիական հատվածում, հատկապես Յուսքյուդարում։ Նախնական տվյալների, ահաբեկչությունը կարող է իրականացված լինել ԻԼԻՊ-ի կամ Քուրդիստանի ազատագրության բազեների կողմից։ Դեռևս ոչ մի խմբավորում իր վրա պատասխանատվություն չի վերցրել։

Թուրքիայի ներքին գործերի նախարարությունը տարածել է հաղորդագրություն, համաձայն, որի երկու պայթյուններից մեկը կարող է իրականացրած լինել մահապարտ ահաբեկիչը։

## Ծանոթագրություններ

Կատեգորիա:2016 ահաբեկչություններ
Կատեգորիա:Ահաբեկչական գործողություններ Թուրքիայում
Կատեգորիա:Բեշիքթաշ
Կատեգորիա:Թուրքիայում 2016 թվականի ահաբեկչական գործողություններ
Լեխի ճակատամարտ

**Լեխի ճակատամարտ** (գեր. Schlacht auf dem Lechfeld, հունգ. augsburgi csata): 955թ.-ի օգոստոսի 10-ին գերմանական զորքերը Օտտո I արքայի գլխավորությամբ ջախջախեցին Կենտրոնական Եվրոպա ներխուժած հունգարական ցեղախմբերին և վերջնականապես կանգնեցրին վերջիններիս դեպի քրիստոնեական երկրներ ամայացնող արշավանքները։

Ճակատամարտը տեղի է ունեցել Լեխ գետի մոտ, Աուգսբուրգ քաղաքի մոտակայքում։ Մինչ այդ հունգարական ցեղախմբերը փորձեցին գրոհով ներխուժել Աուգսբուրգ։ Օտտո I-ի հավաքագրած այրուձին, չնայած քանակով զիջում էր հակառակորդին, բայց ծանր սպառազինությամբ  գերազանցում էր հունգարական թեթև հեծելազորին։ Գերմանացիները հաղթանակի հասան առաջին հերթին խիստ կարգապահության շնորհիվ։ Հունգարական զորքերը, շրջապատելով գերմանացիներին, շտապեցին և սկսեցին կողոպտել քաղաքի մոտակայքում գտնվող ամբարները, որից օգտվելով Օտտո I-ը կարողացավ դուրս գալ շրջափակումից և, հակահարձակման անցնելով, ծանր հարված հասցնել թշնամուն։ Հետապնդելով խուճապի մատնված հունգարական հրոսակներին, գերմանական զորքերը չխախտեցին իրենց մարտակարգը։ Գերյալ հունգարների մի մասին, այդ  թվում նրանց ցեղապետներից մեկին` Լելեին, գերմանացիները մահապատժի ենթարկեցին։ Կտրելով մնացած գերիների քթերն ու ականջները, հաշմելով նրանց մարմինները, գերմանացիները նրանց բաց թողեցին։

Լեխի ճակատամարտը հաճախ անվանում են «գերմանական ազգի ծննդյան» մարտ (գերմ. *«Geburt der deutschen Nation»*)։

## Ծանոթագրություններ

Կատեգորիա:Ճակատամարտեր Գերմանիայում
Կատեգորիա:10-րդ դարի ճակատամարտեր
Կատեգորիա:955
Կատեգորիա:Հունգարիայի ճակատամարտեր
Դևիլզ թաուեր

**Դևիլզ Թաուեր** (Սատանայի աշտարակ, ), բնության հուշարձան ԱՄՆ֊ի Վայոմինգ նահանգում։ Այն իրենից ներկայացնում է հրաբխային ծագում ունեցող մոնոլիտ, բարձրությունը ծովի մակարդակից 1556 մետր է, հարաբերական բարձրությունը՝ 386 մետր։ Հանդիսանում է առաջին օբյեկտը, որ համարվել է ԱՄՆ֊ի «ազգային հուշարձան», այս կարգավիճակը ստացել է նախագահ Թեոդոր Ռուզվելտի կողմից 1906 թվականի սեպտեմբերի 24֊ին։

Սատանայի աշտարակը գոյացել է մագմատիկ հալոցքից, որ բարձրացել է գետնի խորքից և սառել է նրբագեղ սյուների տեսքով։ Դևիլզ Թաուերի տարիքը գնահատվում է 225֊ից 195 մլն տարի։ Խառն ապարները ներկայացված են մուգ կարմիր ավազաքարերով, ալևրիտներով թղթաքարերի շերտերով։

## Ֆիլմագրություն
* Սարը երևում է Սթիվեն Սփիլբերգի «Երրորդ աստիճանի մոտ շփումներ » (1997), հենց այստեղ է տեղի ունենում շփումը այլմոլորակայինների հետ, իսկ աշտարակի փոքր պատճենը իր տանը սարքել է գլխավոր հերոսներից մեկը։
* Սարը կա նաև Գրեգ Մոտտոլի «Պոլ» (2011) ֆիլմում։

## Տես նաև
* Քարերի սիմֆոնիա
*Հսկաների սալարկուղի

## Գրականություն
*  (в пер., суперобл.)

## Արտաքին հղումներ
* Devils Tower National Monument

## Ծանոթագրություններ

Կատեգորիա:ԱՄՆ-ի աշխարհագրություն
Կատեգորիա:ԱՄՆ-ի երկրաբանություն
Կատեգորիա:ԱՄՆ-ի լեռներ
Կատեգորիա:Գեոմորֆոլոգիա
Կատեգորիա:Վայոմինգ
Իոսիֆ Վոլոցկի

**Իոսիֆ Վոլոցկի** ( , 1439 թվական, նոյեմբերի 14, 1515 թվական, սեպտեմբերի 19), ռուսական եկեղեցու սուրբ, դասվել է սրբերի շարքը, հիշատակի օրերը նշվում է սեպտեմբեր 9-ից (22) հոկտեմբերի 18-ը (31)։

## Կենսագրություն
Սերում է ազնվական ընտանիքից, ծառայության մեջ գտնվելով իշխան Բորիս Վոլոցկու մոտ։ Աստվածաբանի նախապապը՝ Ալեքսանդր Սանյան եղել է ծնունդով ուղղափառ Լիտվայից։ Մոսկովյան մեծ իշղանությունում Սանինները ղեկավարում էին Յազվիշե գյուղը, որը գտնվում էր Վոլոցկու իշխանությունում։ Իվանը առաջինը ընտանիքում կուսակրոն դարձավ, սակայն ավելի ուշ կուսակրոնությունը ընդունեցին նրա մյուս երեք եղբայրները, հայրը և երեք զարմիկները։ 8 տարեկանից սովորել է վանական Արսենիի  մոտ Վոլոցկիյի Խաչակրաց վանքում։ 1459 թվականին 20 տարեկան հասակում, իր ընկերոջ՝ Բորիս Կուտուզովի հետ միասին որոշեցին ընդունել կուսակրոնությունը։ Սանինը սկզբում ուղևորվեց Տվերի Սավին վանք, սակայն արագ լքում է այն, անցնում Բորովսկ՝ Պաֆնուտիյա Բորովսկու բնակատեղի, այստեղ ապրում է 18 տարի։ 1477 թվականին, Պաֆնուտյիի մահից հետո, հոգևորական Իոսիֆը նշանակվում է վանքի վանահայր։ Սակայն եղբայրների հետ կոնֆիլկտի պատճառով նա ստիպված թողնում է վանքը։ Վեճին է խառնվում Իվան III և 1479 թվականին նա կրկին վերադառնում է իր պաշտոնին, սակայն միևնույն ժամանակ որոշում է հիմնել իր սեփական Իոսիֆո-Վոլոկոլամսկի վանքը։ Իոսիֆը իր վանք էր ընդունում ուրիշ եկեղեցիների ձեռնադրվողներին։ Պահպանվել են հիշատակություններ, որ Իոսիֆը վանք էր ընդունում քաղցածներին,նա հանձնարարել էր քչացնել վանքի բոլոր ծախսերը և գումարը ծախսել հացի վրա։ Իոսիֆը ի սկզբանե օգտվում էր իշխան Բորիս Վոլոցկիյի աջակցությունից։ Իոսիֆը եղել է նրա որդու՝ Իվան Ռուզսկիյի կնքահայրը։ Հունիսի 1-ին նա վերադառնում է հայրենի իշխանություն, նա միանգամից ընտրում է շինարարներին և առաջին փայտե եկեղեցին սկսում են կառուցել հունիսի 1-ից, իսկ օգոստոսի 15-ին ավարտվում է։ Քարե եկեղեցու շինարարությունը ավարտվեց 5-6 տարվա ընթացքում, նկարազարդումները կատարել է սրբանկարիչ Դիոնիսին։
Կյանքի վերջին տարիներին ծանր հիվանդանում է։ Վախճանվել է 1515 թվականի սեպտեմբերի 9-ին։

## Գրական գործունեություն
Իոսիֆ Իգումենը տաղանդավոր եկեղեցական գրող էր։ Նա հանդիսանում է «Լուսավորիչ» գրքի և մի շարք գրվածքների հեղինակ։

## Գրականություն
* 
* 

## Ծանոթագրություններ

Կատեգորիա:Ռուս աստվածաբաններ
Կատեգորիա:Ռուս հրապարակախոսներ
Կատեգորիա:Ռուս ուղղափառ եկեղեցու սրբեր
Կատեգորիա:Ռուս փիլիսոփաներ
Մահմուդ II-ի դամբարան

**Մահմուդ II-ի դամբարան** (), Ստամբուլի տեսարժան վայրերից մեկը։ Այն օսմանյան վերջին սուլթանների ընտանեկան դամբարանն է։ Դամբարանի մոտ է գտնվում օսմանյան հայտնի քաղաքական գործիչների և գրողների գերեզմանատունը։

## Ճարտարապետություն
thumb|left|Դամբարանի ներքին տեսքը|alt=
Ութանկյուն կառուցվածք ունեցող դամբարանը կառուցված է ամպիրի ոճով՝ սպիտակ մարմարից։ Գմբեթը զարդարված է լորենու ծաղիկներով։ Կառույցի ներսում՝ մարմարե քարատախտակի վրա է գտնվում գեղանկարիչ Մեհմեդ Հաշիմի պատկերը։ Ճենապակե ջահը, որը կախված է դամբարանի գմբեթից, նվիրել է թագուհի Վիկտորիան։ Ոսկեպատ ժամացույցը դամբարանին է նվիրել կայսր Նապոլեոն III-ը։

## Պատմություն
Դամբարանը կառուցվել է սուլթան Աբդուլ Մեջիդ-ը հրամանով՝ իր հոր Մահմուդ II-ի աճյունը թաղելու համար։ Ճարտարապետները եղել են հայազգի Պողոս և Հովհաննես Դադյանները։ Կառուցումը ավարտվել է 1840 թվականին։

Ավելի ուշ դամբարանում են թաղվել նաև Աբդուլ Ազիզ և Աբդուլ Համիդ II սուլթանների աճյունները, ովքեր, համապատասխանաբար, Մահմուդ II-ի որդին և թոռն էին։

Մինչ 1920 թվականը, դամբարանին կից գտնվող գերեզմանատանը թաղվել են անվանի քաղաքական գործիչներ և գրողներ, ինչի շնորհիվ դամբարանի տարածքը մարդաշատ է ողջ տարին։

2009 թվականին դամբարանի կողքին թաղվել է Օսման Էրթողրուլը՝ օսմանյան գահի ժառանգորդներից մեկը։

## Հայտնի անձինք, ովքեր թաղված են դամբարանում
* Մահմուդ II
* Բեզմիալեմ սուլթան
* Աբդուլ Ազիզ
* Աբդուլ Համիդ II
* Յուսուֆ Իզզեդին էֆենդի

## Հայտնի անձինք, ովքեր թաղված են գերեզմանատանը
thumb|Գերեզմանատունը
* Բեդրեդին Սիմավի
* Զիա Գյոքալփ
* Հալիլ Ռըֆաթ փաշա
* Սայիդ Հալիմ փաշա
* Օմեր Ֆարուկ Օսմանօղլու
* Էրթողրուլ Օսման

## Ծանոթագրություններ

Կատեգորիա:Ստամբուլի մշակույթ
Կատեգորիա:Ստամբուլի շենքեր և կառույցներ
Կատեգորիա:Ստամբուլի տեսարժան վայրեր
Կատեգորիա:Օսմանյան կայսրության մշակույթ
Անդրոմեդա (դիցաբանություն)

**Անդրոմեդա **(), հունական դիցաբանությունում Եթովպիայի թագավոր Կաֆեյի և Կասիոպեայի դուստրը։
Մի անգամ, երբ Կասիոպեյը պարծենում էր, որ իր գեղեցկությունը անցնում է ծովահարսի գեղեցկությունից, բարկացած աստվածուհիները դիմեցին Պոսեյդոնին վրեժխնդիր լինելու խնդրանքով, և նա ուղարկեց ծովային հրեշին, որը սպառնում էր Կաֆեյի ենթակաների մահով։ Ամոնի գուշակը հայտարարեց, որ Աստվածների վրդովմունքը կմեղմանա այն ժամանակ, երբ Կաֆեյը Անդրոմեդին կզոհաբերի հրեշ և երկրի բնակիչները ստիպեցին թագավորին գնալ այդ զոհաբերությանը։ Ժայռին գամված Անդրոմեդան հանձնվեց հրեշին։ Այդ վիճակում նրան տեսնում է Պերսևսը, և նրա գեղեցկությամբ հիացած, որոշում է սպանել հրեշին, եթե նա համաձայնվի ամուսնանա նրա հետ։ Հայրը ուրախությամբ համաձայնվեց, և Պերսևսը պատվով կատարեց իր վտանգավոր սխրանքը։ Ցույց տալով Մեդուզա Գորգոնայի դեմքը սատանային, նրան վերածում է քարի։ Մեկ այլ տարբերակով ներկայացվում է, որ հրեշը սպանվել է Հերմեսի դաշույնով, որով սպանվել է Մեդուզա Գորգոնան։ Ըստ Եվրիպիդեսի՝ ոչ′ հայրը, ոչ′ մայրը չկարողացան ստիպել նրան թողնել հայրենիքը և հետևել Պերսեյին։ Հեղինակների մեծ մասը ասում է, որ նա դարձել է Միկենեի թագուհի և Պերսևսի համար ունեցել է մի քանի երեխա։
## Անդրոմեդան արվեստում
250px|մինի|ձախից|Ջորջո Վազարի, Պերսևս և Անդրոմեդա, 1570, Ֆլորենցիա
250px|մինի|աջից|Գյուստավ Դորե, Անդրոմեդան գամված ժայռին
Անդրոմեդան Սոֆոկլեսի «Անդրոմեդա» երգիծական դրամայի, Եվրիպիդեսի ողբերգության, Ֆրինիխ կրտսեր, Լիկոֆրոնի, Լիվիոս Անդրոնիկոսի և Անտիֆանի «Անդրոմեդ» կատակերգության գործող անձն է։ Անտիկ ծաղկամանների վրա կան Պերսևսի սխրանքների բազմաթիվ պատկերներ։ Անդրոմեդայի կերպարին անդրադարձել են նաև ներկայիս նկարիչներ՝ Պյերո դի Կոզիմոն, Տիցիան, Ռուբենս դո Շասերիո, Դորեն։ Նույն լեգենդը ծառայել է Կոռնեյլի «Անդրոմեդա» դրամային (1650) և Լյուլլիյի (1682) «Պերսևս» օպերային։ Արիոստոն Պերսևսի և Անդրոմեդայի մասին սյուժեն օգտագործել է իր «Խելահեղ Ռոլանդը» պոեմում։ Լեգենդի հիման վրա նկարահանված ֆիլմերից է «Տիտանների մարտը»։

## Ծանոթագրություններ

## Արտաքին հղումներ
* 

Կատեգորիա:Կատաստերիզմներ
Զկռտոց

**Զկռտոց**, ստոծանու ակամա և արագ կծկում (կրճատում), երբ օդը կայծակնային արագությամբ ներքաշվում է և առաջանում է ձայնալարերի ճայթյունով փակում։ Դա մեկ րոպեի ընթացքում կարող է կրկնվել մի քանի անգամ։ Բժշկության մեջ այն հայտնի է որպես սինգուլտուս (լատ․՝ *singultus*), ինչը լատիներենից բառացի թարգմանելիս նշանակում է «հեկեկալիս շունչ վերցնել»։ Զկռտոցը ռեֆլեքսային աղեղն ընդգրկող ակամա գործողություն է։ Մեկ անգամ ի հայտ գալուց հետո ռեֆլեքսն առաջացնում է ստոծանու ուժեղ կծկում ձայնալարերի փակումից 0,25 վայրկյան հետո։ Հենց դրանով էլ պայմանավորված է զկռտոցի դասական ձայնը։ Զկռտոցը կարող է առաջանալ անհատապես կամ նոպայի ձևով։ Զկռտոցի ռիթմը կամ զկռտոցների միջև ընկած ժամանակը համեմատաբար անփոփոխ է։

Զկռտոցի նոպան ընդհանուր առմամբ անցնում է առանց որևէ միջամտության։ Այնուամենայնիվ, կան բազմաթիվ տնային միջոցներ, որոնք հաճախ կիրառվում են զկռտոցի ընթացքը կրճատելու համար։ Բժշկական միջամտությունը երբեմն անհրաժեշտ է քրոնիկ զկռտոցի դեպքում։

## Նշաններ և ախտանիշներ

* Ստոծանու միանգամյա կամ բազմակի, տարբեր տևողությամբ ջղաձգումներ,
* Ուսի, որովայնի, կոկորդի կամ ամբողջ մարմնի կարճ (կես վայրկյանից քիչ), անսպասելի դող,
* Զկռտոցը կարելի է ներկայացնել որպես արագ հևոց, հոգոց կամ օդի աղմուկով ներքաշում,
* Զկռտոցը կարելի է ներկայացնել նաև որպես նորմալ շնչառության կարճ, բայց ցավոտ, հաճախակի կամ հազվադեպ ընդհատում, որն առաջացնում է կոկորդի, կրծքավանդակի կամ որովայնի րոպեական ցավ։

## Պատճառներ
### Ախտաֆիզիոլոգիական պատճառներ

* Հազ,
* Չափից շատ օդի կլանում,
* Գաստրոէզոֆագեալ ռեֆլյուքսային հիվանդություն,
* Ստոծանու կերակրափաղային բացվածքի ճողվածք,
* Արագ ուտելը,
* Լարված էմոցիաներ, ինչպիսիք են վախ, տագնապ, հուզմունք, ուրախություն, էյֆորիա, 
* Գազավորված ըմպելիքներ, ալկոհոլ, հացի չոր տեսակներ և որոշ կծու ուտեստներ,
* Օփիատների գործածում,
* Ծիծաղ։

Զկռտոց կարող է առաջանալ մի շարք մարդկային վիճակներից։ Հազվադեպ դեպքերում այն կարող է լուրջ հիվանդության նշան հանդիսանալ։

#### [[ԿՆՀ]] խանգարումներ
* Կաթված,
* Ցրված սկլերոզ,
* Մենինգիտ։

#### Այլ խանգարումներ
* Երիկամային անբավարարություն,
* Վիրահատության հետևանքով թափառող նյարդի խանգարում։

## Ծանոթագրություններ

## Աղբյուրներ
* Provine, Robert R. *Curious Behavior: Yawning, Laughing, Hiccupping, and Beyond* (Harvard University Press; 2012) 246 pages; examines the evolutionary context for humans
* 

Կատեգորիա:Շնչառական համակարգ
Կրոյցենշտայն դղյակ

**Կրոյցենշտայն դղյակ** (), վաղ միջնադարյան դղյակ Ստորին Ավստրիայում, Վիեննայից 20 կմ հեռավորության վրա։ Գտնվում է ծովի մակարդակից 265 մ բարձրության վրա։ Կառուցվել է վաղ միջնադարում՝ XII դարում, վաղ միջնադարյան մի դղյակի փլատակների վրա։

## Պատմություն
Սկզբնական շրջանում պատկանել է Ֆորմբախների (ներկայումս՝ Վորնբախ, Բավարիա) կոմսությանը, որից հետո անցել է Վասերբուրգների կոմսությանը։ 1278 թվականին Ավստրիայի հերցոգ Օթակար II-ի օրոք դարձել է Հաբսբուրգների արքայատոհմի սեփականությունը։

1527 թվականի հուլիսին անաբապտիզմի հետևորդ և քարոզող Բալտասար Հուբմայերը Միկուլովում անկարգություններ հրահրելու համար ձերբակալվում  ու աքսորվում է Կրոյցեյնշտայն դղյակ։ Այնտեղ վերջինիս հարցաքննության են ենթարկում, բայց նա հրաժարվում է ուրանալ իր դավանանքը, ինչի հետևանքով էլ այրվում է խարույկի վրա, Վիեննայում։

Մինչև Երեսնամյա պատերազմը դղյակը երբևէ չի գրավվել որևէ մեկի կողմից, սակայն պատերազմի ընթացքում այն անցնում է շվեդ մարշալ Լենարդ Թորթսենսոնին, որը 1645 թվականին դղյակից հեռանալու ժամանակ պայթեցնում է դրա երեք հատվածները։

### Վերակառուցում
1874 թվականին, կոմս Նեպոմուկ ֆոն Վիլցզեկը ցանկություն է հայտնում սկսել Կրոյցենշտայնի վերականգնողական աշխատանքները։ Նա ցանկանում է ընտանեկան կալվածք հիմնադրել՝ միջնադարյան մթնոլորտով և ձևավորմամբ։

Վիլցզեկների ընտանիքը վերակառուցել է դղյակը Եվրոպայի տարբեր վայրերի միջնադարյան կառույցներից  բերված հատվածներով՝ ապահովելով դղյակի արտաքին տեսքը։ Այդ իսկ պատճառով դղյակը կարելի է համարել ինչպես նեո, այնպես էլ բուն միջնադարյան։ Վերակառուցման ընթացքում դղյակի մեջ ներառվում են նաև դրա նախկին փլատակները, մասնավորապես՝ արևմտյան աշտարակն ու մատուռը, սակայն վերակառուցումից հետո այն կորցնում է իր բնօրինակ՝ ռոմանական-գոթական ոճը։

Վերակառուցման աշխատանքները սկզբնական շրջանում կատարվել են ճարտարապետ Կառլ Հենգորֆի վերահսկողության ներքո, որի մահվանից հետո (1895 թվական) նրան փոխարինել է Ռիտտեր Հումբերտը։

Դղյակի տակ կառուցվում է ընտանեկան դամբարան, որտեղ թաղված է նաև Յոհան Վիլցզեկը։

Վերականգնողական աշխատանքները տևում են 30 տարի և Վիլհելմ II կայսերը մասնակցում է դղյակի վերաբացմանը, որը տեղի է ունենում 1906 թվականի հունիսի 6-ին։

Դղյակը որոշակի չափով տուժել է նաև Երկրորդ համաշխարհային պատերազմի տարիներին, երբ ավերվածութունների են ենթարկվում դղյակի որոշ հատվածներ, այդ թվում՝ հարուստ գրադարանը, որտեղ պահվում էին նաև թանկարժեք ձեռագրեր։

Այժմ դղյակը համարվում է զբոսաշրջիկների սիրելի վայրերից մեկը։

2013 թվականին Կրոյցենշտայն դղյակը դարձավ Լազարիուսների անվանական տունը։

Դղյակի այժմյան սեփականատերն է Հանս-Քրիստիան Քաունթ Վիլզզեկը։

## Պատկերասրահ

Kreuzenstein Westansicht.JPG
Burg Kreuzenstein - Haupttor.jpg
Franz Poledne Interieur Burg Kreuzenstein 1.jpg
Burg Kreuzenstein - Aussenfassade.jpg
Burg Kreuzenstein mit Burggraben.jpg
Burg Kreuzenstein bei Nacht.jpg
Korneuburg Rathaus Stadturm 01.JPG


## Արտաքին հղումներ
* Կրոյցենշտայն դղյակ, Պաշտոնական կայք
* BURG KREUZENSTEIN 
*  Kreuzenstein 
* Leobendorf (Burg Kreuzenstein) 
*  Kreuzenstein 

## Ծանոթագրություններ

Կատեգորիա:Ավստրիայի դղյակներ
Թուրքիայի կենտրոնական բանկ

**Թուրքիայի Հանրապետության կենտրոնական բան** (), գործադիր իշխանության մարմին Թուրքիայում, որի հիմնական խնդիրը Թուրքիայի Հանրապետությունում գների կայունության ապահովումն է։ Իր հիմնական խնդիրն իրագործելու նպատակով Կենտրոնական բանկը մշակում, հաստատում և իրականացնում է դրամավարկային քաղաքականության ծրագրերը։ Եթե Կենտրոնական բանկի մյուս խնդիրները հակասում են իր հիմնական խնդրին, Կենտրոնական բանկն առաջնություն է տալիս հիմնական խնդրին և ղեկավարվում է դրա իրագործման անհրաժեշտությամբ։

## Պատմություն
1840 թվականին սկսեցին թողարկվել թուրքական գանձապետական առաջին թղթադրամները։ Դրանք թողարկվել են ընդհուպ մինչև 1862 թվականը։

1847 թվականին ստեղծվել է թուրքական առաջին բանկը՝ Դեսրաադեթ բանկը։ 1856 թվականին ստեղծվել է անգլո-ֆրանսական Բանկ Օտոմանը։ 1863 թվականին ստեղծվել է Կայսերական օտտոմանյան բանկը, որին փոխանցվեցին կենտրոնական բանկի հիմնական գործառույթները, ինչպես նաև թղթադրամների թողարկման իրավունքը։

Առաջին համաշխարհային պատերազմի ժամանակ թղթադրամների թողարկման բանկային մենաշնորհը դադարեցվել է, իսկ 1915 թվականից թղթադրամները թողարկել է կառավարությունը։

1925 թվականի դեկտեմբերի 30-ին թղթադրմաների թողարկման իրավունքը անցել է Թուրքիայի Ազգային մեծ ժողովին։ 1930 թվականի հունիսի 11-ին Մեջլիսը որոշում ընդունեց՝ ստեղծելու Թուրքիայի կենտրոնական բանկը։ 1931 թվականի հոկտեմբերի 3-ին ստեղծվել է Թուրքիայի կենտրոնական բանկը, որի իր լիազորությունների իրականացմանը անցավ 1932 թվականի հունվարի 1-ից։

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:Թուրքիայի տնտեսություն
Կատեգորիա:Կենտրոնական բանկեր
Փենդենիս ամրոց

**Փենդենիսը** () հրետանային ամրոց է, որը կառուցվել է Հենրի VIII-ի կողմից 1540-1542 թվականներին։ Այն գտնվում է Անգլիայի Քորնըվոլ թերակղզու Ֆելմըստ քաղաքի մոտ։ Այն կառուցվել է Ֆրանսիայի ներխուժումից, հռոմեական կայսրությունից պաշտպանվելու համար։ Օրիգինալ, շրջանաձև հրանոթատեղը ընդարձակվել է դարի վերջում։ Անգլիական քաղաքացիական պատերազմի ընթացքում ռոյալիստները գրավում են ամրոցը, իսկ 1646 թվականին, երկար պաշարումից հետո, այն վերցնում են պառլամենտականները։ 1600 թվականին Չարլզ II գահին նստելուց հետո վերանորոգում է բերդը։
21-րդ դարում, ամրոցը տնօրինվում է անգլիական Ժառանգության կողմից որպես տուրիստական ատրակցիոն։ 2011-2012 թվականներին ամրոցն ունեցել է 74,230 այցելու։ Ամրոցը համարվում է երկրի հետմիջնադարյան հիանալի օրինակներից մեկը։

Pendennis Castle.jpg|Փենդենիս ամրոց
Falmouth, Blockhouse, Pendennis Point - geograph.org.uk - 583063.jpg|Փենդենիս


## Ճարտարապետություն
Ամրոցը գտնվում է թերակղզու ծայրամասում, նայելով Քարիք Ռոուդս ծովախորշին և ծովին։
250px|մինի|Քարիք Ռոուդս
Այն ներառում է 16-րդ դարի Դիվայս Ֆորթսի բնօրինակը, շրջապատված է օղակաձև արտաքին պաշտպանությամբ, որը հիմնված է Էլիզաբեթյան բերդապատնեշով, իսկ հետագայում՝ 18-րդ, 19-րդ և 20-րդ դարերի ընթացքում վերափոխվում է։ Հետագա հրանոթային մարտկոցները և փայտաշեն տունը կառուցում են ափին մոտ։ Պատմական Անգլիայի ժառանգության մեջ Փենդենիսը համարում է  երկրի լավագույն պաշտպանական ամրոցներից մեկը նախամիջնադարում։

## 18-19-րդ դարեր
Ամերիկյան հեղափոխության ընթացքում Ֆրանսիան դարձավ հեղափոխականների դաշնակիցը, որի արդյունքում 1778 թվականին Բրիտանիան  պարտություն կրեց։ Պատերազմի ընթացքում Ֆելմըսթը դարձավ կարևոր ռազմական ճամբար։ 1795 թվականին թագավորը Քիլիգրյու ընտանիքից գնեց ամրոցի տարածքը, ամրացրեց, զարգացրեց այն սպառնալի ներխուժումներից դիմադրելու համար։ Կառուցվեցին օժանդակ շենքեր ամրոցի ներսում։ Գագաթին տեղադրվեցին 48 հրանոթներ, ավելացրեցին զենքեր և տարբեր զինամթերքներ։

## Ծանոթագրություններ

## Արտաքին հղումներ

Կատեգորիա:Անգլիա
Կատեգորիա:Անգլիայի ամրոցներ
Մայքլ Քորս

**Մայքլ Քորս** (, ), Նյու Յորքում ամերիկյան սպորտային նորաձևության մոդելավորող է։ Նա իր կազմակերպության պատվավոր նախագահն է և գլխավոր գեղարվեստական տնօրենը՝ Michael Kors Holdings Limited (NYSE: KORS), որը վաճառում է տղամարդու և կանանց պատրաստի հագուստ, աքսեսուարներ, ժամացույցներ, զարդեր, կոշիկ և օծանելիք։ 1997-2003 թվականներին ֆրանսիական Սելին նորաձևության տանը կանանց հագուստի դիզայներ էր։

## Անձնական կյանք
Քորսը ծնվել է որպես Կառլ Անդերսոն, Նյու Յորքի Լոնգ Այլնդում, նախկին մոդել Ջոան Համբուրգի և իր առաջին ամուսնու՝ Կառլ Անդերսոնի ընտանիքում։ Նրա մայրը ամուսնացավ Բիլլ Քորսի հետ, երբ նա 5 տարեկան էր, և ազգանունը փոխվեց Քորս։ Իր մայրն ասաց, որ կարող է նոր անուն նույնպես ընտրել, այսպիսով ինքն իրեն վերանվանեց Մայքլ Դեյվիդ Քորս։ Մեծացել է Մերիքում և ավարտել է Ջոն Քենեդու անվան ավագ դպրոցը, Նյու Յորքի Բելմոր թաղամասում։ Կորսի մայրը հրեա է, իսկ հայրը շվեդական ծագում ունի։ 2011 թվականի օգոստոսի 16-ին Քորսն ամուսնանում է իր գործընկերոջ՝ Լանս Լե Պերեի հետ Սոուհեմփթում։

## Գործունեություն
Քորսի սերը նորաձևության հանդեպ սկսվեց, երբ նա դեռ 10 տարեկան էր։ Մայրը կարծում էր, որ նրա հագուստի արտադրության ենթարկված լինելը կարող է առաջացած լինել իր մոդելային կարիերայի շնորհիվ։ Նույնիսկ 5 տարեկանում Մայքլը վերաձևավորել է իր մոր երկրորդ հարսանեկան հագուստը։ Երբ դեռահաս էր, Քորսը սկսեց ձևավորել զգեստներ և վաճառել դրանք նկուղում, որն անվանեց Երկաթե թիթեռ ()։ Քորսն սկսեց դերասանական դասեր, սակայն դադարեցրեց 14 տարեկանում, երբ որոշեց դառնալ ներաձևության դիզայներ։ 
1977 թվականին ընդունվեց Տեխնոլոգիայի պետական նորաձևության ինստիտուտ Նյու Յորքում։ Այնուամնայնիվ ինը ամիս անց դուրս եկավ համալսարանից և Բերգդորֆ Գուդման 57-րդ փողոց հասցեի մի փոքրիկ խանութում աշխատանքի անցավ, որտեղ նրան փոքր տարածք տրամադրեցին, որ վաճառի իր դիզայնները։ Կարճ ժամանակ անց Դաուն Մելլոուն՝ նորաձևության դիզայներ Բերգդորֆում, բացահայտեց Քորսին։ Հարցրեց՝ արդյոք չի ցանկանա ցուցադրել իր հավաքածուն Բերգդորֆ Գուդմանի գնորդներին, որը մինչ այսօր էլ ներկայացնում է Քորսի հավաքածուները։ 
1981 թվականին թողարկել է Մայքլ Քորս կանանց հագուստի շարքը Բլումինգդեյլում, Բերգդորֆ Գուդմանում, Լորդ և Թեյլորում, Նեյմա Մարկոսում և Սաքս Ֆիֆթ ավենյուում։ 1990 թվականին կազմակերպությունը թողարկեց KORS Michael Kors․ 1993 թվականի ճգնաժամը ստիպեց նրան որոշ ժամանակով զեղչել KORS հավաքածուն։ 1997 թվականին կարողացավ ոտքի կանգնել և թողարկեց ավելի ցածր գնի արտադրանք։ Միևնույն ժամանակ անվանակոչվեց Սելին ֆրանսիական տան առաջին կանանց հագուստը։ Սելինում իր գործունեության ընթացքում, Քորսը նորաձևության տունը վերափոխեց իր հաջողակ աքսեսուարներով և լրջորեն հավանության արժանացավ իր պատրաստի հագուստի տեսականիով։ Քորսը լքեց Սելին նորաձևության տունը 2003 թվականին, որպեսզի կենտրոնանա իր սեփական բրենդի վրա։ 2002 թվականին Կորսը արտադրեց տղամարդու հագուստի տեսականին։

## Ծանոթագրություններ

## Արտաքին հղումներ
* Официальный сайт
* Официальная биография

Կատեգորիա:Ամերիկացի դիզայներներ
Զբոսաշրջությունը Մեծ Բրիտանիայում

**Զբոսաշրջությունը Մեծ Բրիտանիայում** (), Մեծ Բրիտանիայի տնտեսության գերակա ճյուղերից մեկը։ Ըստ տարեկան ընդունած զբոսաշրջիկների թվի՝ Մեծ Բրիտանիան աշխարհում 8-րդն է՝ Ֆրանսիայից, Ամերիկայի Միացյալ Նահանգներից, Իսպանիայից, Չինաստանից, Իտալիայից, Թուրքիայից և Գերմանիայից հետո։ 2014 թվականից 2015 թվականին Մեծ Բրիտանիա ժամանած զբոսաշրջիկների թիվն աճել է 5.6 %-ով՝ կազմելով 34.4 միլիոն մարդ։

Ըստ նույն թվականի տվյալների՝ զբոսաշրջիկները Մեծ Բրիտանիայում ներդրել են 22,072 միլիարդ ամերիկյան դոլար։ Մեծ Բրիտանիան չորս պատմաշխարհագրական մարզերից (Անգլիա, Շոտլանդիա, Հյուսիսային Իռլանդիա, Ուելս) բաղկացած ունիտար պետություն է Հյուսիսային Եվրոպայում։

Մեծ Բրիտանիայի սիրտը Լոնդոնն է՝ Անգլիայի մայրաքաղաքը։ Լոնդոնն առաջատար քաղաք է իր արվեստով, առևտրով, կրթությամբ, ժամանցային վայրերով, նորաձևությամբ, ֆինանսներով, առողջապահությամբ, ԶԼՄ-ներով, մասնագիտական ծառայություններով, գիտությամբ և տրանսպորտով, որոնք քաղաքը դարձնում են առավել հայտնի։ Մինչ Եվրամիությունից Մեծ Բրիտանիայի դուրս գալը՝ Լոնդոնն ամենամեծն է ԵՄ-ի անդամ երկրների մայրաքաղաքների շարքում։ Ներկայումս՝ Լոնդոնը երկրորդն է Եվրոպայում՝ ըստ տարածքի մեծության (Թուրքիայի Ստամբուլ քաղաքից հետո)։

Ըստ 2014 թվականի տվյալների` Մեծ Բրիտանիա այցելող զբոսաշրջիկների ամենամեծ զանգվածը (ավելի քան 36.115 միլիոն մարդ) այցելում է Ֆրանսիայից։ Այս ցուցանիշով երկրորդ տեղում է Գերմանիան (3.22 միլիոն) և երրորդ տեղում Ամերիկայի Միացյալ Նահանգները (2.98 միլիոն)։ Մեծ թվով զբոսաշրջիկներ են Թագավորություն մեկնում նաև Իռլանդիայից, Իսպանիայից, Նիդերլանդներից, Իտալիայից, Բելգիայից, Լեհաստանից, Ավստրալիայից և այլ պետություններից։

Մեծ Բրիտանիան Շենգենյան համաձայնության անդամ պետություն է, հետևաբար՝ համաձայնության անդամ յուրաքանչյուր երկրի քաղաքացի իրավունք ունի ազատ մուտք գործել այս երկրի տարածք։

## Վիճակագրություն
Ստորև ներկայացված է ըստ 2014 թվականի տվյալների Մեծ Բրիտանիա ամենաշատ այցելող զբոսաշրջիկների թիվը՝ ըստ երկրի։

## Տես նաև
* Տրաֆալգարյան հրապարակ
* Զբոսաշրջությունը Ֆրանսիայում

## Ծանոթագրություններ

Կատեգորիա:Զբոսաշրջությունը Մեծ Բրիտանիայում
Կատեգորիա:Միացյալ Թագավորության տնտեսություն
Դոննա Վելատա

**«Դոննա Վելատա»**, նույն ինքը՝ «Շղարշով տիկինը», իտալացի նկարիչ՝ Վերածնունդի դարաշրջանի իտալացի նկարիչ, գրաֆիկ և ճարտարապետ՝ Ռաֆայել Սանտիի ամենահայտնի դիմանկարներից մեկն է։ Ենթադրվում է, որ նկարում պատկերված բնորդուհին Ռաֆայելի սիրեցյալն է՝ Ֆորնարինան։ Ասում են, որ Ռաֆայելը հանդիպել է Ֆորնարինային 1514թ․-ին՝ Հռոմում։ Այդ ժամանակ նա զբաղվում էր, բանկիր Ագոստինո Կիջիին պատկանող, Վիլլա Ֆարնեզինայի գլխավոր պատկերասրահի նախագծմամբ։ Ռաֆայելը Կիջիին նվիրեց երկու հիասքանչ ֆրեսկո՝ «Երեք գրացիա»-ն և «Գալատեյա»-ն։ «Պսիքե» ֆրեսկոյի  համար նա փնտրում էր մոդել, երբ հանկարծ Տիբեր գետի ափին տեսավ 17 տարեկան Մարգարիտա Լուտիին, ով հացթուխի աղջիկ էր։ Ռաֆայելը Մարգարիտային կոչեց Ֆորնարինա, որը իտալերենից թարգմանաբար նշանակում է հացթուխ։ Ռաֆայելը առաջարկեց Ֆորնարինային աշխատել իր համար, որպես մոդել՝ հրավիրելով աղջկան իր ստուդիա։ Եվ այսպես սկսվեց մի գեղեցիկ սիրո պատմություն, որը տևեց վեց տարի՝ մինչև վարպետի մահը։ Ռաֆայելը գնեց Մարգարիտային՝ առաջարկելով երեք հազար ոսկի, իսկ հետո նվիրեց աղջկան վիլլա։ Համաձայն փաստաթղթերի, վարպեստի մահից հետո՝ 1520թ․-ին, Մարգարիտան գնաց մենաստան։

## Ծանոթագրություններ

Կատեգորիա:1516 նկարներ
Կատեգորիա:Ռաֆայել Սանտիի նկարներ
Կատեգորիա:Պիտտի թանգարանի նկարներ
Կատեգորիա:Կանանց դիմապատկերներ
Բոքսիտ

մինի|Բոքսիտ ամերիկյան մանրադրամով չափերի համեմատության համար
**Բոքսիտ**, առաջացել է ֆրանսերեն Լե Բո (Les Baux) տեղանքի անունից, որտեղ էլ հայտնաբերվել է առաջին բոքսիտների հանքավայրը։ Բոքսիտը ալյումինի հիմնական աղբյուրն է հանդիսանում։ Բաղկացած են հիմնականում ալյումինի հիդրօքսիդներից, երկաթի և սիլիցիումի օքսիդներից։
մինի|Բոքսիտների հանքավայր Ավստրալիայում

## Հանքագոյացնող միներալներ
Բոքսիտների գլխավոր հանքագոյացնող միներալներն են գիբսիտը (Al(OH)3) բյոմիտը (γ-AlO(OH)), դիասպորը (α-AlO(OH)), գյոթիտը, հիդրոհեմատիտը, հիդրոգյոտիտը, կաոլինիտը, քլորիտները, ռուտիլը, իլմենիտը և այլն։ Գույնը՝ սովորաբար կարմիր, գորշ–շագանակագույն։ Բնության մեջ հանդիպում է պինդ, ծակոտկեն, հողանման, փուխր և կավանման ագրեգատներով։

## Կառուցվածքային հատկանիշներ
Ըստ կառուցվածքային հատկանիշների՝ առանձնացնում են բեկորային (պելիտային, ավազաքարային, կոպճաքարային, կոնգլոմերատային) և կոնկրեցիոն (ձվաքարային(կրաքարի մի տեսակը, որ ձվի նման նախշեր ունի), սիսեռաքարային, լիմոնիտային)։

## Ծագում
Բոքսիտների ծագումը գլխավորապես կապված է նստվածքային և լատերիտային ապարների հետ։
մինի|Բոքսիտների արդյունաբերությունը 2005 թվականի դրությամբ

## Տարածում
Բոքսիտները լայն տարածված են արևադարձային երկրներում, հատկապես Գվինեայում, Ավստրալիայում։ 2009 թվականին Ավստրալիան առաջին երկիրն էր աշխարհում բոքսիտների արդյունահանումով, այն գրեթե կազմում էր ընդհանուր պաշարների մեկ երրորդ մասը։ Նրան հաջորդում են Չինաստանը, Բրազիլիան, Հնդկաստանը և Գվինեան։

Թեև ալյումինի պահանջարկը արագ աճում է, այնուհանդերձ բոքսիտների պաշարները բավարար են ալյումինի համաշխարհային պահանջները դեռևս մի քանի դար բավարարելու համար։

## Ծանոթագրություններ

Կատեգորիա:Ալյումին
Կատեգորիա:Ալյումինի միներալներ
Կատեգորիա:Ապարներ
Կատեգորիա:Հանքանյութեր
Ջինսերի հեղափոխությունը Բելառուսում

**Ջինսերի հեղափոխությունը Բելառուսում**, (, transliteration: *Džynsavaja revalucyja*, ), Բելառուսի դեմոկրատական ընդդիմության կողմից օգտագործվող տերմին, որն  օգտագործվում է 2006 թվականների նախագահական ընտրություններին հաջորդած դիմադրության նկարագրության համար։

## Ծագումնաբանություն
Ջինսերի հեղափոխությունը կոչվում է նաև Տերեփուկի հեղափոխություն (васильковая революция, in Russian media) Դենիմի հեղափոխություն կապույտի գույնի պատճառով։ Ջինսերի հեղափոխությունը արմատական փոփոխություններ չբերեց Բելառուսի քաղաքական ու հասարակական կյանքին։

## Ծանոթագրություններ

Կատեգորիա:Բողոքի ցույցեր Բելառուսում
Կատեգորիա:21-րդ դարի հեղափոխություններ
Կատեգորիա:Գունավոր հեղափոխություններ
Կատեգորիա:Մինսկի պատմություն
Բարբերի (Կալվադոսի գավառ)

**Բարբերի (Կալվադոս)** ( Barbery), համայնք Ֆրանսիայում, գտնվում է Ստորին Նորմանդիա երկրամասում։ Կալվադոս համայնքի դեպարտամենտը։ Մտնում է Բրետվիլ սյուր Լեզ կանտոնի կազմի մեջ։ Կան համայնքի շրջանը։

## Բնակչություն
2010 թվականի տվյալներով համայնքի բնակչությունը կազմել է 729 մարդ։

**Բնակչության թվաքանակը ըստ տարիների՝**

## Տնտեսություն
2010 թվականին 452 աշխատունակ տարիքի (15-64 տարեկան) ներկայացուցիչներից 356-ը տնտեսապես ակտիվ էին, 96-ը՝ պասիվ (ակտիվության ցուցանիշը՝ 78,8 %, 1999 թվականին 70,9 % էր)։

356 ակտիվ բնակիչներից աշխատել են 321 մարդիկ (175 տղամարդ և 146 կին), գործազուրկների թիվը կազմում էր 35 մարդ (16 տղամարդ, 19 կին)։ 96 պասիվների թվում 39-ը՝ աշակերտներ կամ ուսանողներ էին, 37-ը՝ թոշակառուներ, 20-ը՝ պասիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Национальный институт статистики — Барбери 

Կատեգորիա:Ֆրանսիայի համայնքներ
Մյուրիել Բարբերի

**Մյուրիել Բարբերի **(, ), ֆրանսիացի ժամանակակից բանաստեղծուհի, փիլիսոփայության պրոֆեսոր։

## Կենսագրություն
Մյուրելը ավարտել է ENS de Paris էլիտար բուհը, այնուհետև դասավանդել է Սեն-Լո-ի ինստիտուտում։

2000 թվականին ամուսնու պնդմամբ իր առաջին վեպի «Քաղցրավենիք» ( Une Gourmandise) ձեռագիրը ուղարկել է Gallimard հրատարակչություն։

Նրա առաջնաելույթը հաջող էր, առաջին վեպը թարգմանվել է 14 լեզուներով։

Նրա երկրորդ գիրքը՝ «Ոզնու նրբագեղությունը» ( L’Elégance du hérisson), Ֆրանսիայում դարձել է բացառիկ բեսթսելլեր։ Այն լույս է տեսել 2006 թվականին, նույն Gallimard հրատարակչությունում՝ 700 հազար օրինակով։ Հետագայում վեպը թարգմանվել է 31 լեզուներով և արժանացել մի շարք գրական մրցանակների։ 2009 թվականին վեպը էկրանավորվել է։ Երկրորդ գրքի առևտրային հաջողությունից հետո, բանաստեղծուհին տեղափոխվել է Ճապոնիա, քաղաք՝ Կիոտո։

## Ծանոթագրություններ

Կատեգորիա:20-րդ դարի կին գրողներ
Կատեգորիա:20-րդ դարի ֆրանսիացի վիպասաններ
Կատեգորիա:Ֆրանսալեզու գրողներ
Կատեգորիա:Ֆրանսիացի արձակագիրներ
Կատեգորիա:Ֆրանսիացի բանաստեղծուհիներ
Կատեգորիա:Ֆրանսիացի գրողներ
Կատեգորիա:Ֆրանսիացի մանկավարժներ
Կատեգորիա:Ֆրանսիացի սցենարիստներ
Կատեգորիա:Ֆրանսիացի վիպասաններ
Կատեգորիա:Ֆրանսիացի փիլիսոփաներ
Ջերմային հարված

**Ջերմային հարված**, օրգանիզմի գերտաքացման արդյունք։ Ջերմության ժամանակ օրգանիզմն ի վիճակի չէ պահպանել մարմնի նորմալ ջերմաստիճանը, համապատասխան  ջերմակարգավորման անհնարինությունը հանգեցնում է լուրջ խախտումների։ Ջերմային հարվածը կարող է առաջացնել բարդ հետևանքներ այն մարդկանց մոտ, ովքեր տառապում են սիրտ-անոթային հիվանություններով, ընդհուպ մինչև սրտի կանգառը։

## Ջերմային հարվածի կլինիկական ձևեր
# Ասֆիկտիկ (շնչահեղձական) – գերակշռում է շնչառության խախտումը, տենդային ջերմությունը՝ 38-39&nbsp;°C
# Հիպերթերմիկ – գերակշռում է պիրետիկ ջերմությունը՝ 40-41&nbsp;°C
# Ուղեղային – գերակշռում է նեյրոհոգեկան խանգարումը
# Գաստրոէնթերոլոգիական – գերակշռում են մարսողական խանգարումներ։

## Ջերմային հարվածի նշաններ
* Մարմնի մաշկի կարմրում,
* Հևոց,
* Թուլություն,
* Սրտխառնոց, փսխում,
* Գլխապտույտ, 
* Տեսողական հալյուցինացիաներ,
* Հաճախակի և թույլ զարկերակ,
* Մաշկը դառնում է ավելի տաք և չոր,
* Մկանային նոպաներ և ցավ,
* Շնչառության հաճախականություն,
* Ծանր դեպքերում՝ հալյուցինացիաներ, ջղաձգումներ, գիտակցության կորուստ,
* Քնի խանգառում կամ բացակայություն։

## Օգնություն ջերմային հարվածի դեպքում
Ջերմային հարվածի առաջին նշանների դեպքում պետք է դիմել բժշկի։ Մինչ բժշկի ժամանումը անհրաժեշտ է ապահովել օրգանիզմի սառեցումը։

Եթե տուժածը սրտխառնոց ունի, թույլ է, ապա նա պետք է հորիզոնական դիրք ընդունի՝ հով տեղում պառկելով մեջքի վրա։ Սակայն փսխելու դեպքում անհրաժեշտ է հիվանդին նստեցնել այնպիսի դիրքով, որպեսզի նա չխեղդվի։

* Ճակատի և ծոծրակի վրա դնել սառը թրջոց։ Վարորդական դեղատուփից կարելի է օգտվել սառեցնող բարձիկից։
* Ապահովել թարմ օդի հոսքը։
* Հնարավորության դեպքում մարմնի վրա լցնել 18-20&nbsp;°C ջերմաստիճան ունեցող ջուր, կարելի է նույնիսկ ցնցուղ ընդունել։
* Եթե գիտակցությունը մթագնված է, ապա պետք է շնչել անուշադրի սպիրտի գոլորշիներով։

## Առավելագույն վտանգի խումբ
Ջերմային հարվածը մեծ վտանգ է ներկայացնում սիրտ-անոթային հիվանդություններ ունեցող մարդկանց (այս դեպքում կարող են լինել նաև մահվան դեպքեր) և երեխաների համար։

## Տես նաև
* Արևահարություն

## Գրականություն
* *Литвицкий П. Ф.* Нарушения теплового баланса организма: гипертермия, гипертермические реакции, тепловой удар, солнечный удар //Вопросы современной педиатрии. — 2010. — Т. 9. — №. 1.
* *Пиковский В. Ю., Козлов А. В.* Общее перегревание (тепловой удар) //Медицинский вестник. — 2007. — №. 3.
* *Соловьёв А. С., Просцевич О. Д., Щебникова Н. Е.* Функции иммунной системы при действии на организм высокой внешней температуры // Современные проблемы экологии. — 1993. — С. 103.

Կատեգորիա:Համախտանիշներ այբբենական կարգով
Կատեգորիա:Ջերմակարգավորում
Դորա Մաարը կատվի հետ

«**Դորա Մաարը կատվի հետ**» () կտավը ստեղծվել է 1941 թ․֊ին Պաբլո Պիկասսոյի կողմից։ Կտավում պատկերված է նկարչի սիրեցյալը՝ Դորա Մաարը՝ նստած աթոռին և փոքրիկ կատուն ուսին։ Աշխատանքը համարվում է աշխարհի ամենաթանկ կտավներից մեկը։

Կտավը (128,3 X 95,3  սմ)՝  Դորա Մաարի բազմաթիվ դիմանկարներից մեկն է, որը ստեղծվել է իրենց հարաբերությունների ընթացքում, որը տևել է գրեթե 10 տարի։ Պիկասսոն՝ 1936 թ ՝ 55 տարեկան հասակում ՝ ծանոթանալով 29֊ամյա Դորայի հետ,սկսում են ապրել միասին։ Կտավը ստեղծվել է 1941 թ, երբ գերմանացիները գրավեցին Ֆրանսիան։ Չիկագոյից, Մերի և Լի Բլոկ կոլեկտորները, 1947 թ գնեցին կտավը։ Վերջիններս 1963 թ վաճառեցին կտավը Ուիլիարդ և Ադել Ջիդվիցներին, որից հետո կտավը չի ցուցադրվել մինչև 21-րդ դարի սկիզբը։

«Դորա Մաարը կատվի հետ» կտավը երկար լռությունից հետո առաջին անգամ հանրությանը ցուցադրվեց 2005-2006 թթ-ին։ 2006 թ մայիսի 3-ին կտավը ցուցադրվեց Նյու-Յորքում՝ «Սոթբիս» աճուրդի տանը,  և Պիկասսոյի «Ծխամորճով տղան » կտավից հետո,որը 2004 թ վաճառվել էր 104 միլիոն դոլարով, դարձավ աշխարհի ամենաթանկ կտավը։ Ռուս գնորդը՝ ցանկանալով մնալ անհայտ, գնեց կտավը 95 միլիոն 216 հազար դոլարով։

Գնորդի ինքնությունը դարձավ բազմաթիվ, ամենամութ խոսակցությունների թեման։ Միայն այն էր հայտնի, որ աճուրդին մասնակցել է նրա գործակալը, և որ վերջինս եղել է սկսնակ և երևի թե ունեցել է ռուսական արմատներ։ 2007 թ-ի կեսերին կտավի սեփականատիրոջ անունը դեռ պարզ չէր, բայց ամենահավանական թեկնածուներից մեկը վրացի միլիարդատեր Բիձինա Իվանաշվիլին էր,որը աճուրդից մեկ շաբաթ առաջ վաճառել էր «Իմպեկսբանկ»-ը 550 միլիոն դոլարով։

Կատեգորիա:1941 նկարներ
Կատեգորիա:Պաբլո Պիկասոյի նկարներ
Կատեգորիա:Կանանց դիմապատկերներ
Կատեգորիա:Մասնավոր հավաքածուներում գտնվող նկարներ
Գշտադ

**Գշտաադ** (Gstaad), գյուղ Բեռնի կանտոնում (Շվեյցարիա), այն մտնում է Զանեն կոմունայի քաղաքային սահմանի մեջ։

## Աշխարհագրություն
Գշտաադը տեղակայված է չորս լեռնային շրջանների սահմանին, Բեռնի Օբերլանդի և Վո կանտոնայի սահմանին։ Այն հեռու է Բեռնից 80 կիլոմետր, իսկ Ժնևից 120 կիլոմետր։

Գշտաադը և Զանենը կապված են երկրի մյուս շրջանների հետ երկաթգծով, որն անցնում է Ցվայզիմմենով և Մոնտրյոյով։ Գշտաադի կենտրոնական մասը, ասպես կոչված Պրոմենադը, 1997 թվականից ավտոմեքենաների երթևեկության համար փակ է։
մինի|Սուրբ Նիկողայոսի եկեղեցին Գշտաադում|257x257փքս

## Պատմություն
10-րդ դարում տարածքները, որտեղ գտնվում է Գշտաադը, պատկանում էր Բուրգունդյան թագավորությանը։ 11-րդ դարից սկսած մինչև 1555 թվականը այդ տարածքները պատկանել են Գրեյհերց գրաֆներին, որոնցից առաջինը 11-րդ դարի երկրորդ կեսին ծնված Վիլհելմ 1-ինն է։ 1246 թվականին Գրեյհերցները դարձան Սավոյների վասալները և այդ կարգավիճակում մնացին մինչև 1546 թվականը։ Տարածաշրջանի ծաղկման ժամանակաշրջանը 15-րդ դարն է, բայց 1500 թվականից սկսած Գրաֆությունը սկսեց ֆինանսական խնդիրներ ունենալ, որի հետևանքով սկսեցին տարածքները մաս-մաս վաճառել, իսկ 1554 թվականին Գրեյհերցները սնանկ հայտարարվեցին։ Զանենի շրջակայքի հողատարածքները անցան Բեռնի տիրապետության տակ։

## Զբոսաշրջություն
Զբոսաշրջությունը Գշտաադում սկիզբ է առել 1577 թվականից, երբ այնտեղ կառուցվեց առաջին հյուրանոցը։ Ներկայիս գործող հյուրանոցներից խոշորագույնը՝ «Գշտաադ Փելեսը» բացվել է 1913 թվականին։

## Ծանոթագրություններ

## Արտաքին հղումներ
* Գշտաադ գյուղի պաշտոնական կայք   
* http://www.bergfex.fr/gstaad-saanen-rougemont/ 
* Գշտաադը՝ որպես լեռնադահուկային տուրիզմի կենտրոն 
* Գշտաադի խորհրդանիշ համարվող «Գշտաադ Փելես» հյուրանոցի վեբկայք

Կատեգորիա:Շվեյցարիայի բնակավայրեր
Մատիաս Կլաուդիոս

**Մատիաս Կլաուդիոս** (, ), գերմանացի բանաստեղծ և լրագրող՝ հայտնի Ասմուս գրական կեղծանվամբ։

## Կենսագրություն
Կլաուդիոսը ծնվել է Գերմանիայի Ռենֆելդ քաղաքում։ Սովորել է Ջենայում։ Կյանքի մեծ մասն անցկացրել է Ուանդսբեկ քաղաքում, որտեղ էլ վաստակել է իր գրական համբավը՝ աշխատելով Der Wandsbecker Bote ամսագրում՝ որպես խմբագիր։ Ամսագրում նա հրատարակում էր իր արձակ շարադրանքները և բանաստեղծությունները։ Կլաուդիոսի աշխատանքները գրված էին պարզ և գրական գերմաներենով։ Նրա ստեղծագործությունները միմյանցից տարբերվում էին գրելաոճով. մի մասը կատակերգություններ էին, մյուսները՝ ողբերգական և թախծալի երկեր։ Կյանքի հետագա տարիներին Կլաուդիոսը, գուցե Կլոպշտոքի հետ շփվելու արդյունքում, դարձավ ծայրահեղ պիետիստիկ, և նրա ծանր բնավորությունը սկսեց բացահայտ երևալ։ 1814 թ. նա տեղափոխվեց Համբուրգ՝ իր փեսայի՝ Ֆրիդրիխ Քրիստոֆ Պերթեսի մոտ, որտեղ էլ մահացավ 1815 թ. հունվարի 21-ին։
## Աշխատություններ
Մատիաս Կլաուդիոսի "Der Tod und das Mädchen" պոեմը շատ հայտնի է, և Ֆրանց Շուբերտն այն օգտագործել է իր հեղինակավոր երգի համար, որը 1824 թ. դարձավ համանուն քառյակ։
Կլաուդիոսի ժողովածուները լույս են տեսել Ասմուս խորագրի տակ։ Նրա կենսագրությունը գրվել է Վիլհելմ Հերբստի կողմից։

### Բանաստեղծություններ
* "Abendlied " (Երեկոյան երգ)
* "Christiane"
* "Die Liebe" (Սեր)
* "Der Tod" (Մահ)
* "Täglich zu singen" (Ամեն օր երգել)
* "Kriegslied" (Երգ պատերազմի)
* "Der Frühling. Am ersten Maimorgen" (Գարուն. Մայիսյան առաջին առավոտ)
* "Der Tod und das Mädchen" (Մահը և ծեր կինը)
## Ծանոթագրություններ

__INDEX__

Կատեգորիա:Գերմանացի բանաստեղծներ
Կատեգորիա:Ենայի համալսարանի շրջանավարտներ
Կատեգորիա:Գերմանացի լրագրողներ
Կատեգորիա:Գերմանալեզու բանաստեղծներ
Կատեգորիա:Գերմանացի գրողներ
Կատեգորիա:Գրական կեղծանուններով հայտնի հեղինակներ
Անդրե Հորտա

**Անդրե Ֆիլիպե Լուիս Հորտա** (, նոյեմբերի 7, 1996, Ալմադա, Պորտուգալիա), պորտուգալացի ֆուտբոլիստ, կիսապաշտպան։ Հանդես է գալիս «Բենֆիկա» ֆուտբոլային ակումբի և Պորտուգալիայի երիտասարդական հավաքականի կազմում։

## Ակումբային կարիերա
### «Վիկտորիա Սետուբալ»
15 տարեկան հասակում Հորտան միացել է «*Վիկտորիա Սետուբալ*» ֆուտբոլային ակումբին։ 2014 թվականին Անդրեն Հորտան տեղափոխվել է թիմի հիմնական կազմ։

Թիմի կազմում իր դեբյուտը Անդրե Հորտան նշել է 2014 թվականի դեկտեմբերի 12-ին՝ «*Բոավիստա*»-ի դեմ խաղում։ Թիմի կազմում իր առաջին մրցաշրջանում Հորտան մասնակցել է 32 հանդիպման՝ դառնալով 2 գոլի հեղինակ։

### «Բենֆիկա»
2016 թվականի հունիսի 1-ին Անդրեն Հորտան տեղափոխվել է «Բենֆիկա»։ Թիմի կազմում իր դեբյուտը Հորտան նշել է օգոստոսի 7-ին՝ «Բրագայի» դեմ խաղում։

## Անձնական կյանք
Անդրե Հորտայի ավագը եղբայրը՝ Ռիկարդո Հորտան նույնպես ֆուտբոլիստ է։ Նա հանդես է գալիս «Վիկտորիա Սետուբալ»-ի կազմում։

## Ձեռքբերումներ
* Պորտուգալիայի սուպերգավաթակիր - 2016

## Ծանոթագրություններ

## Արտաքին հղումներ
* Էջը «Բենֆիկա»-ի պաշտոնական կայքում 

Կատեգորիա:Պորտուգալացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Foster the People

**Foster the People,** ամերիկյան ինդի փոփ խումբ, ստեղծվել է Լոս Անջելեսում (Կալիֆոռնիա), 2009 թվականին։ Մարկ Ֆաստերը (վոկալ, կիթառ), Մարկ Պոնտիուսը (հարվածային գործիքներ), և Կիբի Ֆինկը (վոկալ և բաս-կիթառ) ստեղծեցին խումբ, երբ 25 տարեկան էին։ Անցյալում Մարկ Պոնտիուսը նվագել է հարվածային գործիքներ և նկարահանել տեսահոլովակներ *Malbec* խմբի համար։

## Կենսագրություն
Մարկ Ֆաստերը նախնական խումբը անվանեց Foster & the People («Ֆաստերը և մարդիկ»), բայց ունկնդիրներն անվանում էին Foster the People («Նպաստել մարդկանց»)։ Վերջ ի վերջո խումբը փոխեց իր անվանումը։ Եվ այդպես ստացավ անվանումը։

NPR ռադիոն հաճախակի էր միացնում Foster the People-ի երգերը։ 2011 թվականի մայիսին խումբը հայտնվեց դատարանում պայմանագրի պայմանները խախտելու համար։ Գործը կարգավորվել է խաղաղ ճանապարհով հուլիսին։

## Սկավառակագրություն
### Ստուդիայի ալբոմ

### Փոքր-ալբոմ

### Սինգլ

### Պրոմո սինգլներ

### Տեսահոլովակ

## Ծանոթագրություններ

## Արտաքին հղումներ
* 
* «Helena Beat» երգի պաշտոնական տեսահոլովակ
* 

Կատեգորիա:2009 հիմնադրված երաժշտական խմբեր
Դեյվիդ Ռեմսի

**Դեյվիդ Ռեմսի** (, ), ամերիկացի դերասան։ Առավել հայտնի է Անտոն Բրիքս դերով՝ «Դեքստեր», Քարթեր Փուլ դերով՝ «Կապույտ արյուն» և Ջոն Դիգլ դերով «Նետ» հեռուստասերիալից։

## Կյանքը և կարիերան
Ռեմսին ծնվել է Միչիգան նահանգի Դետրոյթ քաղաքում, 1971 թվականի նոյեմբերի 17-ին։ Նա ավարտել է Ուեյն Սթեյթ համալսարանը։ 1997-1998 թվականները նկարահանվել է UPN հեռուստաալիքի «Լավ լուրեր» հեռուստասերիալում, մարմնավորելով քահանա Դևիդ Ռենդոլֆին։
2000 թվականին նա խաղացել է Մուհամեդ Ալիի դերը «Ալի. ամերիկյան հերոս» հեռուստաֆիլմում։ 2001թ. մարմնավորել է Վինս Լիի կերպարը «Միստր Բոնս» հարավաֆրիկյան կատակերգական ֆիլմում։ Ռեմսին խաղացել է նաև երկրորդական դերեր այնպիսի հեռուստասերիալներում, ինչպիսիք են «Արևմտյան թև»,  և «Ուրվականի հետ խոսողը»։
2008-2009 թվականներին նա հայտնվել է Դեքստեր հեռուստաշոուի 17 էպիզոդներում՝ Անթոն Բրիգսի դերով, ով Դեբրա Մորգանի հետ հարաբերությունների մեջ էր 3-րդ եթերաշրջանում և 4-րդ եթերաշրջանի սկզբում։ Նա խաղացել է նաև 2010 թվականին էկրան բարձրացած «Grey's Anatomy» հեռուստասերիալում։ 2010 թվականին Ռեմին խաղացել է գլխավոր դերերից մեկը «Օրենքից դուրս» դրամայում, որը նկարահանել է NBC հեռուստաալիքը։ 2012թ. նկարահանվել է The CW հեռուստաալիքի կողմից թողարկված «Նետ» հեռուստասերիալում մարմնավորելով Ջոն Դիգլին, ով ռազմական վետերան է, Օլիվեր Քուինի գործընկերը, մտերիմը և թիկնապահը, միաժամանակ նկարահանվել է նաև «Կապույտ արյուն» հեռուստասերիալում քաղաքապետ Քարթեր Փուլի կերպարով։ Ռեմսեյը կայացած է նաև մարտարվեստում, սև գոտու է հասել ջիդկունդո, տեկվանդո և բռնցքամարտ սպորտաձևերում, վերապատրաստվել է քիքբոքսինգի համար Բնի Ուրքուիդեզի մոտ։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հեռուստատեսային դերասաններ
Քևին Զեգերս

**Քևին Ջոզեֆ Զեգերս** (, ), կանադացի դերասան։ Հայտնի է «Մեռելների լուսաբացը», «Transamerica», «Տղան աղջկա մեջ», «50 քայլող դիակներ», «Սառածները» ֆիլմերով։

## Կենսագրություն
Ծնվել է կանադական Վուդստոկ փոքրիկ քաղաքում (նահանգ Օնտարիո) քարհանքում աշխատող Ջեյմս Զեգերսի և ուսուցչուհի Մերի Էլլեն Զեգերսի ընտանիքում։ Քևինն ունի երկու քույր՝ Քրիստան և Քեթին։

Նա մեծացել է Վուդստոկում, 2002 թվականին ավարտել է Սուրբ Մարիի () դպրոցը։ Դեռ 6 տարեկանց նկարահանվել է գովազդային հոլովակներում (30- ից ավել)։ Ինչպես նաև հանդես է եկել որպես մոդել։
 
Առաջին անգամ հեռուստաֆիլմում հայտնվել է, երբ դեռ 7 տարեկան էր՝ փոքրիկ դեր «Շտապ պահանջվում է աստղ» (, 1993): Հետագայում նկարահանվել է մի շարք սերիալներում և սարսափ ֆիլմերում։

Ֆելիսիթի Ֆուֆֆմանի հետ խաղացել է գլխավոր դեր «Transamerica» ֆիլմում, որն 2 անգամ արժանացել է «Օսկարի»:Թոբի Քևինի դերի համար ստացել է Կաննի կինոփառատոնի մրցանակներից մեկը։ 2006 թվականին նկարահանվել է «Տղան աղջկա մեջ» ֆիլմում Սամիրա Արմսթրոնգի փոխարեն։

2008 թվականին նկարահանվել է «50 քայլող դիակներ» ֆիլմում։

## Ֆիլմագրություն
* 2003 - Սմոլվիլի գաղտնիքը - Սեթ Նելյսոն
* 2004 - Մեռելների լուսաբացը - Թերրի
* 2004 - Վերադարձ Քնաթաթախ Հովիտ - Իան Քրեսթոն
* 2004 - Հաուս - Բրենդոն Մերրելլ
* 2005 - Transamerica - Թոբի
* 2006 - Տղան աղջկա մեջ - Վուդի
* 2008 - 50 քայլող դիակներ - Շոն
* 2009-2011 - Բամբասկոտը - Դեմիեն Դալգարտ
* 2010 - Սառածները - Դեն Ուոքեր
* 2013 - Մահվան գործիքները։ Ոսկորների քաղաք - Ալեք Լայթվուդ

## Մրցանակներ և նոմինացիաներ
* 1998 – «Օդի թագավոր» գեղարվեստական ֆիլմում կատարած դերի համար արժանացել է *լավագույն երիդասարդ դերասան* մրցանակին։
* 2006 – Կաննի կինոփառատոնում արժանացել է *Chopard Trophy Award*- ին։

## Ծանոթագրություններ

Կատեգորիա:Կանադացի դերասաններ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Կանադացի հեռուստատեսային դերասաններ
Կատեգորիա:Կանադացի մոդելներ
Կատեգորիա:Կանադացի կինոդերասաններ
Cup of China 2014

**«Cup of China 2014»**, 2013-2014 թվականներին կայացած գեղասահքի առաջնություն (Գրան պրի)։ Անցկացվել է Չինաստանի Շանհայ քաղաքում, 2015 թվականի նոյեմբերի 9-ին։ Առաջնության կազմակերպիչները եղել են Չինաստանի գեղասահքի ասոցիացիայի անդամները։

Առաջնությունը կայացել է մի քանի կատեգորիաներով՝ տղամարդկանց, կանանց, զույգերով և պար սառույցի վրա։

## Արդյունք
### Տղամարդկանց

### Կանանց

### Զույգեր

### Պար սառույցի վրա

## Ծանոթագրություններ

## Արտաքին հղումներ
* ISU GP Cup of China 2014

Կատեգորիա:Cup of China ըստ տարվա
Շեյխան (այլ կիրառումներ)

**Շեյխան**, կարող է վերաբերել՝
* Շեյխան - գյուղ Արևմտյան Հայաստանում, Վանի վիլայեթի Հեքյարիի գավառում
* Շեյխան - գյուղ Արևմտյան Հայաստանում, Դիարբեքիրի վիլայեթի Հազրոյի գավառակում
* Շեյխան - գյուղ Արևմտյան Հայաստանում, Բիթլիսի վիլայեթի Սղերդի գավառում
Շեն (այլ կիրառումներ)

**Շեն**, կարող է վերաբերել՝
* Շեն - գյուղ Արևմտյան Հայաստանում, Խարբերդի վիլայեթի Խոզաթի գավառակում
* Շեն - գյուղ Արևմտյան Հայաստանում, Բիթլիսի վիլայեթի Խիզանի գավառակում
* Շեն - գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում
* Շեն - գյուղ Արևմտյան Հայաստանում, Վանի վիլայեթի Մոկսի գավառում
* Շեն - գյուղ Արևմտյան Հայաստանում, Բիթլիսի վիլայեթի Մոտկանի գավառակում
* Շեն - գյուղ Արևմտյան Հայաստանում, Բիթլիսի վիլայեթի Տատիկի գավառակում
* Շեն - գյուղ Արևմտյան Հայաստանում, Էրզրումի վիլայեթի Քղիի գավառակում
Շենաթաղ (այլ կիրառումներ)

**Շենաթաղ**, կարող է վերաբերել՝
* Շենաթաղ - գյուղ Հայաստանի Սյունիքի մարզում
* Շենաթաղ - գետ Սյունիքի մարզում
Շենավանի պատմության և մշակույթի անշարժ հուշարձանների ցանկ (այլ կիրառումներ)

**Շենավանի պատմության և մշակույթի անշարժ հուշարձանների ցանկ**, կարող է վերաբերել՝
* Շենավանի պատմության և մշակույթի անշարժ հուշարձանների ցանկ - Արագածոտնի մարզի Շենավան գյուղի պատմության և մշակույթի հուշարձանների ցանկ
* Շենավանի պատմության և մշակույթի անշարժ հուշարձանների ցանկ - Արմավիրի մարզի Շենավան գյուղի պատմության և մշակույթի հուշարձանների ցանկ
* Շենավանի պատմության և մշակույթի անշարժ հուշարձանների ցանկ - Լոռու մարզի Շենավան գյուղի պատմության և մշակույթի հուշարձանների ցանկ